Document ID: 32003F0568

Reference:
EUR-Lex - 32003F0568 - SK
Dôležité právne oznámenie
|
32003F0568
Úradný vestník L 192 , 31/07/2003 S. 0054 - 0056
Rámcové rozhodnutie Rady 2002/568/SVVz 22. júla 2003o boji proti korupcii v súkromnom sektoreRADA EURÓPSKEJ ÚNIE,so zreteľom na Zmluvu o Európskej únii, a najmä jej článok 29, článok 31 ods. 1 písm. e) a článok 34 ods. 2 písm. b),so zreteľom na podnet Dánskeho kráľovstva [1],so zreteľom na stanovisko Európskeho parlamentu [2],keďže:(1) Spoločne s globalizáciou priniesli posledné roky nárast medzinárodného obchodu s tovarom a službami. Akákoľvek korupcia v súkromnom sektore teda nie je len vnútroštátny problém, ale tiež nadnárodný problém, ktorý je najúčinnejšie riešený prostredníctvom jednotnej akcie Európskej únie.(2) Rada prijala 27. septembra 1996 akt, ktorým sa vypracováva Protokol k Dohovoru o ochrane finančných záujmov spoločenstiev [3]. Protokol, ktorý nadobudol platnosť 17. októbra 2002, obsahuje vymedzenie pojmov trestných činov korupcie a harmonizované tresty za tieto trestné činy.(3) Rada schválila 26. mája 1997 Dohovor o boji proti korupcii, ktorá sa týka úradníkov Európskych spoločenstiev alebo úradníkov členských štátov Európskej únie [4].(4) Rada taktiež prijala 22. decembra 1998 jednotnú akciu 98/742/SVV o korupcii v súkromnom sektore [5]. V súvislosti s prijatím tejto jednotnej akcie Rada vydala vyhlásenie v tom zmysle, že súhlasí, že jednotná akcia predstavuje prvý krok na úrovni Európskej únie, ktorý smeruje k boji proti takejto korupcii, a že budú vykonané ďalšie opatrenia v neskoršom štádiu z hľadiska výsledku hodnotenia, ktoré sa má uskutočniť podľa článku 8 ods. 2 jednotnej akcie. Správa o transpozícii tejto jednotnej akcie členskými štátmi do vnútroštátneho práva ešte nie je k dispozícii.(5) Rada prijala 13. júna 2002 rámcové rozhodnutie 2002/584/SVV o európskom zatykači a postupoch odovzdávania osôb medzi členskými štátmi [6], v ktorom je korupcia zahrnutá do zoznamu trestných činov, ktoré patria do rozsahu pôsobnosti európskeho zatykača, vo vzťahu ku ktorému sa nepožaduje overenie skutočnosti, či je dané konanie trestné v oboch štátoch.(6) Podľa článku 29 Zmluvy o Európskej únii je cieľom únie zaistiť občanom vysokú úroveň bezpečnosti v rámci priestoru slobody, bezpečnosti a spravodlivosti, čo je cieľ, ktorý sa má dosiahnuť prevenciou a bojom proti zločinu, organizovanému, alebo inému, vrátane korupcie.(7) Podľa bodu 48 záverov Európskej rady, ktorá sa zišla v Tampere v dňoch 15. a 16. októbra 1999, je korupcia obzvlášť významnou oblasťou, pokiaľ ide o stanovenie minimálnych pravidiel s ohľadom na to, čo predstavuje trestný čin v členských štátoch a uplatniteľných sankcií.(8) Dohovor OECD o boji proti úplatkárstvu zahraničných štátnych úradníkov v rámci medzinárodných obchodných transakcií bol schválený na negociačnej konferencii dňa 21. novembra 1997 a Rada Európy taktiež schválila Dohovor trestného práva o korupcii, ktorý bol otvorený na podpis dňa 27. januára 1999. K tomuto dohovoru je pripojená dohoda, ktorou sa vytvára Skupina štátov proti korupcii (GRECO). Taktiež boli začaté rokovania o Dohovore OSN o boji proti korupcii.(9) Členské štáty pripisujú osobitný význam boji proti korupcii jednak vo verejnom a tiež v súkromnom sektore v presvedčení, že v obidvoch týchto sektoroch predstavuje ohrozenie spoločnosti, ktorá je založená na dodržiavaní práva, ako aj obmedzovanie hospodárskej súťaže vo vzťahu k nákupu tovaru alebo poskytovaniu komerčných služieb a bráni zdravému hospodárskemu rastu. V tejto súvislosti členské štáty, ktoré ešte neratifikovali Dohovor Európskej únie z 26. mája 1997 a Dohovor Rady Európy z 27. januára 1999, zvážia, ako tak čo najskôr urobiť.(10) Cieľom tohto rámcového rozhodnutia je najmä zabezpečiť, aby jednak aktívna, ako aj pasívna korupcia v súkromnom sektore bola trestným činom vo všetkých členských štátoch, aby mohli byť právnické osoby taktiež zodpovedné za takéto trestné činy a aby tieto trestné činy podliehali účinným, primeraným a odradzujúcim sankciám,PRIJALA TOTO RÁMCOVÉ ROZHODNUTIE:Článok 1Vymedzenie pojmovNa účely tohto rámcového rozhodnutia:- "právnická osoba" znamená akýkoľvek subjekt, ktorý má právnu subjektivitu podľa platného vnútroštátneho práva, s výnimkou štátov alebo iných verejných orgánov, ktoré vykonávajú štátnu moc a vykonávajú činnosť pre verejnoprávne medzinárodné organizácie,- "porušenie povinnosti" sa rozumie v súlade s vnútroštátnym právom. Pojem porušenia povinnosti vo vnútroštátnom práve má zahŕňať minimálne akékoľvek nelojálne správanie, ktoré predstavuje porušenie zákonnej povinnosti alebo porušenie profesionálnych pravidiel alebo pokynov, ktoré uplatňuje v podnikateľskom prostredí osoba, ktorá v ľubovoľnej funkcii riadi alebo pracuje pre subjekt v súkromnom sektore.Článok 2Aktívna a pasívna korupcia v súkromnom sektore1. Členské štáty prijmú potrebné opatrenia na zabezpečenie toho, aby nasledujúce úmyselné správanie predstavovalo trestný čin, ak sa vykonáva v rámci podnikateľskej činnosti:a) prísľub, ponúknutie alebo poskytnutie nenáležitej výhody akéhokoľvek druhu osobe, ktorá v akejkoľvek funkcii riadi alebo pracuje pre subjekt v súkromnom sektore, pre túto osobu alebo pre tretiu stranu, aby táto osoba vykonala alebo sa zdržala vykonania akéhokoľvek konania, ktoré predstavuje porušenie povinností tejto osoby;b) požadovanie alebo prijatie nenáležitej výhody akéhokoľvek druhu alebo prijatie prísľubu takejto výhody, pre seba alebo tretiu stranu, priamo alebo cez sprostredkovateľa, pokiaľ vykonáva ľubovoľnú funkciu riadenia alebo práce pre subjekt v súkromnom sektore, s cieľom vykonania alebo zdržania sa vykonania akéhokoľvek konania, ktoré predstavuje porušenie kohokoľvek povinností.2. Odsek 1 sa vzťahuje na podnikateľskú činnosť v rámci ziskových a neziskových subjektov.3. Členský štát môže vyhlásiť, že obmedzí rozsah pôsobnosti ods. 1 na také správanie, ktoré sa týka alebo by sa mohlo týkať obmedzovania hospodárskej súťaže vo vzťahu k nákupu tovaru alebo poskytovaniu komerčných služieb.4. Vyhlásenia uvedené v ods. 3 sa oznámia Rade v čase prijatia tohto rámcového rozhodnutia a uplatňujú sa počas piatich rokov od 22. júla 2005.5. Rada preskúma tento článok v dostatočnom časovom predstihu pred 22. júlom 2010 s cieľom zváženia možnosti obnovenia vyhlásení podľa ods. 3.Článok 3Podnecovanie, napomáhanie a navádzanieČlenské štáty prijmú potrebné opatrenia na zabezpečenie toho, aby podnecovanie, napomáhanie a navádzanie na konanie, ktoré je uvedené v článku 2, predstavovalo trestné činy.Článok 4Tresty a iné sankcie1. Každý členský štát prijme potrebné opatrenia na zabezpečenie toho, aby správanie uvedené v článkoch 2 a 3 bolo možné potrestať účinnými, primeranými a odradzujúcimi trestnými sankciami.2. Každý členský štát prijme potrebné opatrenia na zabezpečenie toho, aby správanie uvedené v článku 2 bolo možné potrestať trestom odňatia slobody od jedného do troch rokov.3. Každý členský štát prijme potrebné opatrenia v súlade s jeho ústavnými požiadavkami a zásadami na zabezpečenie toho, aby ak bola fyzická osoba vo vzťahu k určitej podnikateľskej činnosti usvedčená zo správania uvedeného v článku 2, mohlo byť tejto osobe v prípade potreby, aspoň v prípadoch, keď táto osoba zastávala vedúce postavenie v obchodnej spoločnosti v rámci príslušnej podnikateľskej činnosti, dočasne zakázané vykonávať túto konkrétnu alebo porovnateľnú podnikateľskú činnosť v podobnom postavení alebo funkcii, ak zistené skutočnosti poskytujú dôvod domnievať sa, že existuje zrejmé riziko zneužitia postavenia alebo úradu prostredníctvom aktívnej alebo pasívnej korupcie.Článok 5Zodpovednosť právnických osôb1. Každý členský štát prijme potrebné opatrenia na zabezpečenie toho, aby právnické osoby mohli byť zodpovedné za trestné činy uvedené v článkoch 2 a 3 spáchané v ich prospech ktoroukoľvek osobou, ktorá koná buď samostatne, alebo ako súčasť orgánu právnickej osoby, ktorá má v rámci právnickej osoby vedúce postavenie na základe:a) právomoci zastupovať právnickú osobu;b) právomoci rozhodovať v mene právnickej osoby aleboc) právomoci vykonávať kontrolu v rámci právnickej osoby.2. Okrem prípadov ustanovených v ods. 1 prijme každý členský štát potrebné opatrenia na zabezpečenie toho, aby mohla byť právnická osoba zodpovedná, ak nedostatočný dohľad alebo kontrola osoby uvedenej v ods. 1 umožnila spáchanie trestného činu takého druhu, aké sú uvedené v článkoch 2 a 3 v prospech tejto právnickej osoby osobou, ktorá podlieha jej právomoci.3. Zodpovednosť právnickej osoby podľa ods. 1 a 2 nevylučuje trestné konanie voči fyzickým osobám, ktoré sú na trestnom čine takého druhu, aké sú uvedené v článkoch 2 a 3, zainteresované ako páchatelia, podnecovatelia, alebo spolupáchatelia.Článok 6Sankcie voči právnickým osobám1. Každý členský štát prijme potrebné opatrenia na zabezpečenie toho, aby právnickú osobu, ktorá je zodpovedná podľa článku 5 ods. 1, bolo možné potrestať účinnými, primeranými a odradzujúcimi sankciami, ktoré zahŕňajú trestné alebo aj iné ako trestné sankcie, peňažné tresty, prípadne iné sankcie ako sú:a) vylúčenie z nároku na štátne dávky alebo podporu;b) dočasné alebo trvalé vylúčenie z vykonávania podnikateľskej činnosti;c) nariadenie súdneho dozoru;d) súdny príkaz k likvidácii.2. Každý členský štát prijme potrebné opatrenia na zabezpečenie toho, aby právnickú osobu, ktorá je zodpovedná podľa článku 5 ods. 2, bolo možné potrestať sankciami alebo opatreniami, ktoré sú účinné, primerané a odradzujúce.Článok 7Právomoc1. Každý členský štát prijme potrebné opatrenia na založenie svojej právomoci s ohľadom na trestné činy, ktoré sú uvedené v článkoch 2 a 3, ak je trestný čin spáchaný:a) úplne alebo čiastočne na jeho území;b) jedným z jeho štátnych príslušníkov aleboc) v prospech právnickej osoby, ktorá má svoje ústredie na území tohto členského štátu.2. Každý členský štát môže rozhodnúť, že nebude uplatňovať pravidlá, ktoré sa týkajú právomoci v ods. 1 písm. b) a c), alebo ich bude uplatňovať len v špecifických prípadoch alebo za špecifických okolností, ak bol trestný čin spáchaný mimo jeho územia.3. Ktorýkoľvek členský štát, ktorý podľa svojho vnútroštátneho práva ešte nevydáva svojich štátnych príslušníkov, prijme potrebné opatrenia na založenie svojej právomoci s ohľadom na trestné činy, ktoré sú uvedené v článkoch 2 a 3, ak sú spáchané jeho vlastnými štátnymi príslušníkmi mimo jeho územie.4. Členské štáty, ktoré sa rozhodnú uplatňovať ods. 2, musia v súlade s tým informovať Generálny sekretariát Rady a Komisiu, v prípade potreby s uvedením špecifických prípadov alebo okolností, za ktorých sa rozhodnutie uplatňuje.Článok 8ZrušenieJednotná akcia 98/742/SVV sa zrušuje.Článok 9Vykonanie1. Členské štáty prijmú potrebné opatrenia potrebné na dosiahnutie súladu s ustanoveniami tohto rámcového rozhodnutia do 22. júla 2005.2. Do toho istého dátumu členské štáty odošlú Generálnemu sekretariátu Rady a Komisii znenie ustanovení, ktoré transponujú do ich vnútroštátneho práva povinnosti, ktoré sú im uložené podľa tohto rámcového rozhodnutia. Na základe správy vytvorenej prostredníctvom týchto informácií a písomnej správy Komisie Rada do 22. októbra 2005 zhodnotí, do akej miery členské štáty dosiahli súlad s ustanoveniami tohto rámcového rozhodnutia.Článok 10Územná pôsobnosťToto rámcové rozhodnutie sa vzťahuje na Gibraltár.Článok 11Nadobudnutie účinnostiToto rámcové rozhodnutie nadobúda účinnosť v deň jeho uverejnenia v Úradnom vestníku Európskej únie.V Bruseli 22. júla 2003Za RadupredsedaG. Alemanno[1] Ú. v. ES C 184, 2.8.2002, s. 5.[2] Stanovisko doručené 22. novembra 2002 (zatiaľ neuverejnené v úradnom vestníku).[3] Ú. v. ES C 313, 23.10.1996, s. 1.[4] Ú. v. ES C 195, 25.6.1997, s. 2.[5] Ú. v. ES C 358, 31.12.1998, s. 2.[6] Ú. v. ES C 190, 18.7.2002, s. 1.--------------------------------------------------

Summary:
Boj proti korupcii v súkromnom sektore
Boj proti korupcii v súkromnom sektore
 
ZHRNUTIE K DOKUMENTU:
Rámcové rozhodnutie 2003/568/SVV o boji proti korupcii v súkromnom sektore
AKÝ JE CIEĽ TOHTO ROZHODNUTIA?
Rozhodnutie kriminalizuje aktívnu* a pasívnu korupciu* v súkromnom sektore. Právnické osoby* môžu byť za takéto trestné činy trestne zodpovedné. Ruší sa ním jednotná akcia 98/742/SVV.
HLAVNÉ BODY
Zahrnutie pojmu korupcia do vnútroštátneho trestného právaKrajiny EÚ majú povinnosť potrestať úmyselné konanie vykonané v rámci podnikateľskej činnosti:podplatenie osoby: prísľub, ponúknutie alebo poskytnutie nenáležitej výhody akéhokoľvek druhu osobe, ktorá v akejkoľvek funkcii riadi alebo pracuje pre subjekt v súkromnom sektore, pre túto osobu alebo pre tretiu stranu, aby táto osoba vykonala alebo sa zdržala akéhokoľvek konania, ktoré predstavuje porušenie povinností* tejto osoby;požadovanie neoprávnenej výhody: osoba požiada alebo prijme neoprávnenú výhodu akéhokoľvek druhu alebo prijatie prísľubu takejto výhody, pre seba alebo tretiu stranu, priamo alebo cez sprostredkovateľa, pokiaľ vykonáva ľubovoľnú funkciu riadenia alebo práce pre subjekt v súkromnom sektore, s cieľom vykonania alebo zdržania sa vykonania akéhokoľvek konania, ktoré predstavuje porušenie kohokoľvek povinností. Vyššie uvedené platí pre podnikateľskú činnosť v rámci ziskových a neziskových subjektov. V čase prijatia sa krajinám EÚ podarilo obmedziť rozsah konania, ktoré zahŕňa alebo by mohlo zahŕňať narušenie hospodárskej súťaže v súvislosti so zakúpením tovaru alebo komerčných služieb. Toto obmedzenie už neplatí. Obmedzenia platili 5 rokov od 22. júla 2005. Krajiny EÚ mali Rade predložiť vyhlásenie, ako plánovali konať v čase prijatia tohto rozhodnutia. Pred 22. júlom 2010 mala Rada preskúmať vyhlásenia krajín EÚ v súvislosti s obmedzeniami.Zodpovednosť právnických a fyzických osôbCieľom tohto rozhodnutia je zaviesť zodpovednosť nielen pre fyzické osoby, ako sú napríklad zamestnanci, ale aj právnické osoby, ako sú napríklad podniky. Pokiaľ ide o zodpovednosť fyzických osôb, krajiny EÚ musia zabezpečiť, aby sa na uvedené právne akty vzťahovala horná hranica trestnej sadzby najmenej 1 až 3 roky väzenia. Ak je napríklad v niektorej z krajín EÚ trestná sadzba za takéto konanie odňatie slobody na jeden rok, alebo v inej krajine sú to dva roky, oba prípady spĺňajú kritériá stanovené týmto rámcovým rozhodnutím. Krajiny EÚ môžu uplatňovať aj vyššie zákonné limity na maximálny trest odňatia slobody. Právo vykonávať podnikateľskú činnosť môže byť dočasne pozastavené. Podnecovanie spáchania niektorého z činov uvedených vyššie alebo napomáhanie alebo podporovanie takéhoto konania musí byť taktiež považované za trestný čin. Právnické osoby môžu byť zodpovedné za trestné činy súvisiace s korupciou, ak sú spáchané v ich prospech ktoroukoľvek osobou, ktorá koná buď samostatne, alebo ako súčasť orgánu právnickej osoby, ktorá má v rámci právnickej osoby vedúce postavenie na základe:právomoci zastupovať právnickú osobu;právomoci rozhodovať v mene právnickej osoby;právomoci vykonávať kontrolu v rámci právnickej osoby. Sankcie voči právnickým osobám môžu zahŕňať pokuty za trestné alebo netrestné činy. Okrem toho môžu krajiny EÚ zvážiť odňatie nároku na štátne dávky alebo pomoc, dočasný alebo trvalý zákaz vykonávania podnikateľskej činnosti a pod.Právomoc
Každá z krajín EÚ má právomoc, ak bol trestný čin spáchaný:na jej území; jedným z jej štátnych príslušníkov; v prospech právnickej osoby, ktorá má svoje sídlo na území danej krajiny EÚ.Toto rozhodnutie platí pre Gibraltár.
Toto rozhodnutie sa vzťahuje na rozsudok Súdneho dvora Európskej únie vo veci C-176/03 týkajúci sa rozdelenia právomocí v trestných veciach medzi Európskou komisiou a Radou.
ODKEDY SA ROZHODNUTIE UPLATŇUJE?
Krajiny EÚ musia prijať opatrenia potrebné na dosiahnutie súladu s týmto rozhodnutím do 22. júla 2005.
KONTEXT
Ďalšie informácie:Korupcia (Európska komisia).
HLAVNÉ POJMY
Aktívna korupcia: poskytnutie úplatku osobe, aby táto osoba protiprávne vykonala činnosť v rámci výkonu svojich povinností.
Pasívna korupcia: prijímanie úplatkov.
Právnické osoby: akýkoľvek subjekt, ktorý má právnu subjektivitu podľa platného vnútroštátneho práva, s výnimkou štátov alebo iných verejných orgánov, ktoré vykonávajú štátnu moc a vykonávajú činnosť pre verejnoprávne medzinárodné organizácie.
Porušenie povinnosti: musí sa chápať v súlade s vnútroštátnymi právnymi predpismi. Pojem porušenie povinnosti v rámci vnútroštátnych právnych predpisov musí zahŕňať minimálne akékoľvek nelojálne správanie predstavujúce porušenie zákonnej povinnosti alebo porušenie predpisov súvisiacich s vykonávaním profesie.
HLAVNÝ DOKUMENT
Rámcové rozhodnutie Rady 2002/568/SVV z 22. júla 2003 o boji proti korupcii v súkromnom sektore (Ú. v. EÚ L 192, 31.7.2003, s. 54 – 56)
SÚVISIACE DOKUMENTY
Správa Komisie Európskemu parlamentu a Rade o posúdení rozsahu, v akom členské štáty prijali opatrenia nevyhnutné na dosiahnutie súladu s rámcovým rozhodnutím Rady 2003/568/SVV z 22. júla 2003 o boji proti korupcii v súkromnom sektore (KOM(2019) 355 final z 26.7.2019)
Posledná aktualizácia 18.02.2020